wannaphong/clean_thaiwikipedia huggingface dataset:
# โรลส์-รอยซ์ แฟนทอม 6
โรลส์-รอยซ์ แฟนทอม VI  เป็นรถยนต์หรูหราสัญชาติอังกฤษที่ผลิตขึ้นในช่วงปี ค.ศ. 1968-1990 โดยระหว่างปี ค.ศ. 1968-1973 ในนามบริษัทโรลส์-รอยซ์ และช่วงปีค.ศ. 1968-1973 ในนามบริษัทโรลส์-รอยซ์ มอเตอร์ โดยการออกแบบนั้นมีการพัฒนามาจากรุ่นแฟนทอม V ซึ่งส่วนใหญ่เป็นรถยนต์ประเภทลีมูซีน (Limousine) และเปิดประทุนหลัง (Landaulettes)

ในประเทศไทย มีการใช้งานรถยนต์รุ่นนี้เป็นพระราชพาหนะสำหรับพระบาทสมเด็จพระวชิรเกล้าเจ้าอยู่หัว โดยใช้หมายเลขเลขทะเบียน ร.ย.ล.904 และ ร.ย.ล.2 

thumb|right|Rolls-Royce Phantom VI limousine รุ่นปีค.ศ. 1970,รถยนต์ประจำตำแหน่งสำหรับผู้สำเร็จราชการเครือรัฐออสเตรเลีย ซึ่งใช้ในระหว่างรัฐพิธีสำคัญ และเป็นพระราชพาหนะสำหรับพระมหากษัตริย์
# สัตว์ป่าในประเทศมาซิโดเนียเหนือ
สัตว์ป่าในประเทศนอร์ทมาซิโดเนีย มีอยู่มากมาย เช่น หมี หมูป่า หมาป่า สุนัขจิ้งจอก กระรอก เลียงผา และกวางลิงซ์ยูเรเชีย พบได้น้อยมากในเทือกเขาทางตะวันตกของมาซิโดเนีย จำนวนสัตว์ทั้งหมดที่รายงานจนถึงปัจจุบันมีจำนวนทั้งสิ้น 10,354 ตัว

thumb|right|200px|ลิงซ์ยูเรเชียสามารถค้นหาได้ในประเทศมาซิโดเนีย
ในทะเลสาบสามแห่งทางเขตฟูนา เป็นที่อยู่ของสัตว์น้ำและสัตว์บกประกอบไปด้วยปลาเทราท์เลตเทอร์ ปลาเทราท์เลค ปลาทู ปลากะรัง นกพิราบ Macedonian Fauna

 ไฟลัม  จำนวนสปีชีส์  สปีชีส์ประจำถิ่น Protozoa  113  32 Porifera  10  6 Platyhelminthes  85  35 Cnidaria  2   Nemertini  1   Rotifera  269   Nematoda  553   Mollusca  366  131 Annelida  186  48 Arthropoda  8,234  383 Chordata  535  30

ดูเพิ่ม
พืชพันธุ์ในประเทศนอร์ทมาซิโดเนีย
# ไอเซท
ไอเซท (หรือพระนาม ไอซิส) เป็นพระราชินีแห่งราชวงศ์ที่สิบแปดของอียิปต์โบราณและพระองค์ได้รับการตั้งพระนามตามเทพีไอซิส พระองค์เป็นพระมเหสีรองของฟาโรห์ทุตโมสที่สองDodson & Hilton, p.131

พระประวัติ
thumb|left|300px|พระนางไอเซทกับฟาโรห์ทุตโมสที่สาม

ไอเซท เป็นพระราชมารดาของ[[ฟาโรห์ทุตโมส
ที่สาม]] ซึ่งเป็นพระราชโอรสคนเดียวของฟาโรห์ทุตโมสที่สอง พระโอรสของพระองค์สิ้นพระชนม์ในวันที่ 11 เดือนมีนาคม 1425 ปีก่อนคริสต์ศักราช และพระนามของพระองค์ถูกกล่าวถึงในผ้าลินินห่อพระศพและรูปปั้นที่พบในคาร์นัค, p.139

พระนางไอเซทเป็นพระอัครมเหสีในรัชสมัยของ ฟาโรห์ทุตโมสที่สอง ซึ่งมีพระมเหสีเอกคือพระนางแฮตเชปซุต ซึ่งภายหลังได้เป็นฟาโรห์พระองค์ที่สำคัญของอียิปต์โบราณ ฟาโรห์ทุตโมสที่สองสิ้นพระชนม์เมื่อ 1479 ปีก่อนคริสตกาล และหลังจากการสิ้นพระชนม์ของฟาโรห์ ต่อมาพระนางแฮตเชปซุตกลายเป็นผู้สำเร็จราชการแผ่นดินสำหรับฟาโรห์ทุตโมสที่สาม ซึ่งในอนาคตกลายเป็นหัวหน้ากองทัพอียิปต์เมื่อพระองค์โตขึ้นDodson & Hilton, p.31
# เควิน ทรัพ
เควิน ทรัพ (เกิด 8 กรกฎาคม ค.ศ. 1990) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับไอน์ทรัคท์ฟรังค์ฟวร์ทและทีมชาติเยอรมนี
# เนเฟอร์รูเร
เนเฟอร์รูเร (หรือพระนามว่า เนเฟอร์รูรา) เป็นเจ้าหญิงชาวอียิปต์แห่งราชวงศ์ที่สิบแปดพระองค์เป็นพระราชธิดาของฟาโรห์ทั้งสองฟาโรห์แฮตเชปซุต และฟาโรห์ทุตโมสที่สอง พระองค์ดำรงตำแหน่งสูงในรัฐบาลและการปกครองทางศาสนาของอียิปต์โบราณAidan Dodson & Dyan Hilton: The Complete Royal Families of Ancient Egypt. Thames & Hudson, 2004, , pp. 130-141

พระประวัติ
thumb|
thumb|right

พระนางเนเฟอร์รูเร ประสูติในช่วงรัชกาลของฟาโรห์ทุตโมสที่สองในคาร์นัค ข้อมูลบางอย่างระบุว่าฟาโรห์ทุตโมสที่สองสิ้นพระชนม์หลังจากปกครองเป็นเวลาสิบสามปี รัชทายาทคือฟาโรห์ทุตโมสที่สาม เป็นเพียงเด็กคนหนึ่งและทำหน้าที่เป็นผู้สำเร็จราชการแผ่นดินโดยฟาโรห์แฮตเชปซุต แต่เมื่อปีที่เจ็ดของการปกครองของพระองค์เป็นเอกสารที่ดีว่า พระนางแฮตเชปซุตรับตำแหน่งของฟาโรห์และยังคงปกครองจนพระองค์สิ้นพระชนม์มากกว่ายี่สิบปีTyldesley, Joyce. Hatchepsut: the female pharaoh. Viking, 1996. pp. 101-103
# อาเล็กซานดาร์ ดรากอวิช
อาเล็กซานดาร์ ดรากอวิช (เกิดวันที่ 6 มีนาคม ค.ศ. 1991) เป็นนักฟุตบอลชาวออสเตรีย ปัจจุบันเล่นในตำแหน่งกองหลังให้กับเรดสตาร์ เบลเกรดและทีมชาติออสเตรีย

แหล่งข้อมูลอื่น
# ซาทิอาห์
ซาทิอาห์ (หรือพระนาม ซิทิอาห์ มีความหมายว่า "ลูกสาวของดวงจันทร์") เป็นพระราชินีแห่งอียิปต์โบราณ พระองค์เป็นพระมเหสีของทุตโมสที่สามAidan Dodson & Dyan Hilton: The Complete Royal Families of Ancient Egypt. Thames & Hudson, 2004, , p.140

ด้านครอบครัว

ซาทิอาห์ เป็นพระธิดาของหมอหลวงนามว่า ไอปุ เป็นไปได้ว่าพระบิดาของพระองค์เป็นคนสำคัญ ไม่มีใครรู้ว่าพระนางซาทิอาห์ แม้ว่าจะมีความเป็นไปได้ที่ลูกชายคนโตของเจ้าชายอเมเนมเฮต ซึ่งสิ้นพระชนม์ในปีที่ 35 ในช่วงรัชสมัยฟาโรห์ทุตโมสที่สาม พระนางซาทิอาห์สิ้นพระชนม์ในระหว่างการครองราชย์ในปีที่ 24 ของฟาโรห์ทุตโมสที่สามและพระมเหสีเมริเร-แฮตเชปซุตDodson & Hilton, pp.132-133,137,140

พระประวัติ
พระนางซาทิอาห์ ปรากฏอยู่ในภาพสลักที่อยู่ด้านหลังของพระราชินีเมริเร-แฮตเชปซุต และ ฟาโรห์ทุตโมสที่สาม บนเสาในหลุมฝังศพของฟาโรห์ (KV34) ด้านหลังพระราชินีซาทิอาห์คือพระมเหสีเนบทู และพระราชธิดาคือเจ้าหญิงเนเฟอร์ทาริ Porter and Moss  Topographical Bibliography; Volume V Upper Egypt Griffith Institute. p.52
# พระโคตมพุทธเจ้าในศาสนาฮินดู
พระโคตมพุทธเจ้าในศาสนาฮินดู ปรากฏในศาสนาฮินดูลัทธิไวษณพระบุว่าพระโคตมพุทธเจ้าเป็นอวตารหนึ่งของพระวิษณุหรือเรียกว่าพุทธาวตาร, เนื้อหาอธิบายว่า: "พุทธศาสนิกชนไม่ยอมรับว่าพระพุทธเจ้าเป็นอวตารหนึ่งของพระวิษณุ" ชาวฮินดูเชื่อว่าพระโคตมพุทธเจ้าเป็นหนึ่งในทศาวตารหรืออวตารทั้งสิบของพระวิษณุหรือในเอกสารไทยเรียกนารายณ์สิบปาง เป็นอวตารที่เก้าและเป็นอวตารล่าสุด ถือเป็นกระบวนการกลืนให้เป็นฮินดู

 อวตารของพระวิษณุ 

ใน คัมภีร์ปุราณะ ระบุว่าพระวิษณุอวตารลงมาเป็นพระพุทธเจ้าเพื่อหลอกลวงให้ผู้คนปฏิเสธพระเวท ส่วนเอกสารเมื่อคริสต์ศตวรรษที่ 13 ชื่อ คีตโควินทะ (Gitagovinda) ของชยเทวะ กวีไวษณพ ระบุว่าว่าพระวิษณุอวตารเป็นพระพุทธเจ้าเพื่อสั่งสอนมนุษย์และให้มนุษย์เว้นจากการฆ่าสัตว์ จากการศึกษาของคอนสตันซ์ โจนส์ และเจมส์ ดี. ไรอัน ระบุว่าพระพุทธเจ้าได้รับการเคารพนับถือจากชาวฮินดู เพราะมองว่า "ศาสนาพุทธคือฮินดูรูปแบบหนึ่ง" ส่วนคมกฤช อุ่ยเต็กเค่งระบุว่าชาวฮินดูมองว่า "ศาสนาพุทธคือฮินดูที่ปฏิรูปแล้ว"คมกฤช อุ่ยเต็กเค่ง (พฤษภาคม–สิงหาคม 2561). "เทวนิยมอินเดีย :  เส้นทางและปรากฏการณ์ในสังคมไทย". Veridian E-Journal (11:2), หน้า 1595 แต่พุทธศาสนิกชนไม่ยอมรับว่าพระพุทธเจ้าเป็นอวตารองค์หนึ่งของพระวิษณุ

 ในไทย 

ในไทยซึ่งมีศาสนาหลักคือศาสนาพุทธมาแต่ดั้งเดิม แม้แต่พราหมณ์ในราชสำนักทุกคนล้วนแต่เป็นพุทธศาสนิกชนที่นับถือเทพเจ้าฮินดูไปด้วยคมกฤช อุ่ยเต็กเค่ง.  ภารตะ-สยาม ? ผี พราหมณ์ พุทธ ?. กรุงเทพฯ : มติชน, 2560, หน้า 15 ไม่มีการกล่าวถึงพุทธาวตารเลย ใน คัมภีร์นารายณ์ยี่สิบปาง ของไทยไม่มีพุทธาวตาร หากแต่มีสมณาวตาร ซึ่งเป็นนักบวชทำหน้าที่แย่งศิวลึงค์จากอสูรตรีบุรัมคมกฤช อุ่ยเต็กเค่ง. ภารตะ-สยาม ? ผี พราหมณ์ พุทธ ?. กรุงเทพฯ : มติชน, 2560, หน้า 19 แต่ใน คำกาพย์เรื่องพระศิวประติมา ซึ่งเป็นเอกสารสมัยรัตนโกสินทร์ กลับปรากฏเรื่องราวของพุทธาวตารไว้ ความว่า

หลังการอพยพของชาวอินเดียที่นับถือศาสนาฮินดูสู่ไทยช่วงปลายรัชสมัยพระบาทสมเด็จพระจุลจอมเกล้าเจ้าอยู่หัวเป็นต้นมา ก็ได้นำคติพุทธาวตารเข้ามาด้วย โดยให้พระพุทธเจ้ามีสถานะเท่ากับเทพฮินดู ซึ่งผิดแผกไปจากระบบจักรวาลวิทยาของไทยที่มองว่าพระพุทธเจ้าอยู่เหนือเทพเจ้าองค์ใด ๆ ในรัชสมัยพระบาทสมเด็จพระมงกุฎเกล้าเจ้าอยู่หัวพระราชนิพนธ์ ลิลิตนารายณ์สิบปาง มีการระบุ "พุทธาวตาร" เป็นครั้งแรก แต่พระองค์มิได้ระบุรายละเอียดใด ๆ เกี่ยวกับอวตารนี้เลย หากแต่ทรงกล่าวยกย่องพระเกียรติคุณของพระพุทธเจ้า
# สงครามโลกครั้งที่สองในยูโกสลาเวีย
ปฏิบัติการทางทหารในสงครามโลกครั้งที่สองในยูโกสลาเวียได้เริ่มต้นขึ้นเมื่อวันที่ 6 เมษายน ค.ศ. 1940 เมื่อราชอาณาจักรยูโกสลาเวียได้ถูกยึดครองอย่างรวดเร็วโดยกองทัพฝ่ายอักษะและได้ถูกแบ่งแยกออกจากกันระหว่างเยอรมนี อิตาลี ฮังการี บัลแกเรีย และเครือข่ายการปกครอง ต่อมาภายหลัง สงครามการปลดปล่อยแบบกองโจรเป็นการสู้รบเพื่อต่อกรกับกองกำลังการยึดครองของฝ่ายอักษะและรัฐบาลหุ่นเชิดที่พวกเขาได้ก่อตั้งขึ้น รวมทั้งรัฐเอกราชโครเอเชียและรัฐผู้พิทักษ์แห่งเซอร์เบีย โดยสันนิบาติแห่งคอมมิวนิสต์แห่งยูโกสลาเวีย(KPJ)-ได้นำเหล่าผู้นิยมระบอบสาธารณรัฐ พลพรรคยูโกสลาเวีย ในเวลาเดียวกัน สงครามกลางเมืองหลายฝ่ายได้เกิดขึ้นระหว่างพลพรรคของพรรคคอมมิวนิสต์ยูโกสลาเวีย, ชาวเซิร์บผู้นิยมกษัตริย์ เชทนิกส์ (Chetniks), ชาวโครเอเชียผู้นิยมฟาสซิสต์ อูสตาซี (Ustaše) และผู้พิทักษ์บ้านเกิด (Home Guard) เช่นเดียวกันกับทหารผู้พิทักษ์บ้านเกิดสโลวีน

ทั้งพลพรรคยูโกสลาเวียและกลุ่มเคลื่อนไหวเชทนิกส์ในช่วงแรกนั้นได้ต่อต้านการยึดครอง อย่างไรก็ตาม ภายหลังในปี ค.ศ. 1941 เชทนิกส์ได้ขยายตัวอย่างกว้างขวางและร่วมมืออย่างเป็นระบบกับกองกำลังการยึดครองของอิตาลีจนกระทั่งอิตาลียอมจำนน และยังมีกองกำลังเยอรมันและอูสตาซี ฝ่ายอักษะได้วางแผนในการโจมตีที่หมายจะทำลายพลพรรค การจะทำเช่นนั้นได้ใกล้เข้ามาในช่วงฤดูหนาวและฤดูใบไม้ผลิในปี ค.ศ. 1943

แม้ว่าจะต้องประสบความปราชัย พลพรรคยังคงเป็นกองกำลังที่ได้รับความน่าเชื่อถือ ได้รับการยอมรับจากฝ่ายสัมพันธมิตรตะวันตกและได้วางรากฐานสำหรับรัฐยูโกสลาเวียหลังสงคราม ด้วยการสนับสนุนทางด้านยุทธภัณฑ์ทางทหารและอำนาจเหนือน่านฟ้าของฝ่ายสัมพันธมิตรตะวันตก และกลุ่มทหารโซเวียตในการรุกเบลเกรด ในที่สุด พลพรรคก็ได้รับชัยชนะและควบคุมทั้งประเทศและบริเวณชายแดนของอิตาลีและออสเตรีย

ด้วยจำนวนผู้เสียชีวิตในสงครามนั้นมีมากมายมหาศาล จำนวนเหยื่อสงครามยังคงมีการถกเถียงกัน แต่โดยทั่วไปแล้วได้มีการเห็นพ้องกันว่า มีจำนวนอย่างน้อยหนึ่งล้านคน เหยื่อที่ไม่ได้เกี่ยวข้องกับการสู้รบรวมทั้งประชากรชาวยิวส่วนใหญ่ของประเทศ,มีจำนวนหลายคนล้วนเสียชีวิตในค่ายกักกันและค่ายมรณะ (เช่น Jasenovac, Banjica) ได้ดำเนินโดยเครือข่ายการปกครอง

ระบอบการปกครองโครเอเชียอูสตาซีนั้นได้ก่อให้เกิดการฆ่าล้างเผ่าพันธุ์ต่อชาวเซิร์บ, ชาวโรมานี และชาวโครแอต ส่วนเชทนิกส์ของชาวเซิร์บนั้นได้กระทำการไล่ล่าในการฆ่าล้างเผ่าพันธุ์ต่อชาวมุสลิมและชาวโครเอเชียและชาวเซิร์บผู้นิยมพลพรรค และเจ้าหน้าที่ชาวอิตาลีผู้ยึดครองก็ได้กระทำการไล่ล่าทำลายล้างต่อชาวสโลวีนและชาวโครแอต ส่วนกองทัพเวร์มัคท์ได้ดำเนินการสังหารหมู่ต่อพลเรือนจำนวนมากเพื่อแก้แค้นจากการเคลื่อนไหวต่อต้าน เช่น การสังหารหมู่ Kragujevac ทหารฮังการีที่ยึดครองได้ทำการสังหารหมู่พลเรือน (ส่วนใหญ่เป็นชาวเซิร์บและชาวยิว) ในช่วงการโจมตีที่สำคัญทางตอนใต้ของ Bačka, ภายใต้ข้ออ้างสำหรับการเคลื่อนไหวต่อต้าน

ในที่สุด ในช่วงระหว่างนั้นและภายหลังขั้นตอนสุดท้ายของสงคราม เจ้าหน้าที่ยูโกสลาเวียและทหารพลพรรคก็ได้ดำเนินการตอบโต้รวมทั้งการขับไล่เนรเทศประชากรชาว Danube Swabian บังคับให้เดินขบวนเป็นแถวและประหารชีวิตนับพันของทหารเชลยศึกและพลเรือนก็หลบหนีจากการโจมตีของพวกเขา (การส่งกลับคืน Bleiburg) การกระทำโหดร้ายกับชาวอิตาลีในอิสเตรียและกวาดล้างชาวเซิร์บ ชาวฮังการีและชาวเยอรมันที่มีความเกี่ยวข้องกับกองกำลังฟาสซิสต์
# เชอร์ลีย์ แม็กเลน
เชอร์ลีย์ แม็กเลน (เกิด 24 เมษายน ค.ศ. 1934) หรือชื่อเกิด เชอร์ลีย์ แม็กลีน บีตตี  เป็นนักแสดง นักร้อง นักเต้น นักกิจกรรม และนักเขียนชาวอเมริกัน ผู้ชนะเลิศรางวัลออสการ์ รางวัลแบฟตา และรางวัลลูกโลกทองคำ เธอยังได้รับรางวัลความสำเร็จในชีวิตจากสถาบันภาพยนตร์อเมริกันเป็นคนที่ 40 ใน ค.ศ. 2012 และรางวัลความสำเร็จสูงสุดจากเคนเนดีเซ็นเตอร์ออเนอส์สาขาศิลปะการแสดงใน ค.ศ. 2013 แม็กเลนเป็นที่รู้จักจากการที่เธอมีความเชื่อสมัยใหม่และมีความสนใจในเรื่องจิตวิญญาณและการกลับชาติมาเกิด เธอได้เขียนอัตชีวประวัติเพื่อถ่ายทอดความเชื่อเหล่านี้ ระหว่างที่เธอเดินทางไปทั่วโลกและเล่าถึงชีวิตการทำงานของเธอในฮอลลีวูด

แม็กเลนได้รับการเสนอชื่อเข้าชิงรางวัลออสการ์ 6 ครั้ง เธอยังได้เข้าชิงในสาขาภาพยนตร์สารคดียอดเยี่ยม จากภาพยนตร์เรื่อง ดิอาเทอร์ฮาล์ฟออฟเดอะสกาย: อะไชนาเมมวอร์ และสาขานักแสดงนำหญิงยอดเยี่ยม จากภาพยนตร์เรื่อง ซัมเคมรันนิง (1958), ดิ อพาร์ตเมนต์ (1960), เออร์ม่าผู้น่ารัก (1963) และ เดอะเทิร์นนิงพอยต์ (1977) ก่อนที่จะได้รับรางวัลนักแสดงนำหญิงยอดเยี่ยม จากภาพยนตร์เรื่อง ค่าแห่งความรัก (1983) เธอยังได้รับรางวัลแบฟตา สาขานักแสดงนำหญิงต่างประเทศยอดเยี่ยม 2 ครั้ง จากเรื่อง อาสก์เอนีเกิร์ล (1959) และ ดิ อพาร์ตเมนต์ (1960) และได้รับรางวัลลูกโลกทองคำมากถึง 5 ครั้ง รวมถึงรางวัลเกียรติยศ เซซิล บี. เดอมิลล์ เมื่อ ค.ศ. 1998
# คูสค์
คูสค์  เป็นเมืองหลักของ แคว้นคูสค์, ประเทศรัสเซีย, ตั้งอยู่บริเวณที่มีแม่น้ำมาบรรจบกัน
ได้แก่ แม่น้ำคูร์, ตัสการ์, และ แม่น้ำเซย์ม พื่นที่บริเวณย่านชานนครคูสค์  เป็นจุดยุทธศาสตร์ของยุทธการรถถังที่ใหญ่ที่สุดในโลกระหว่างสหภาพโซเวียต และ นาซีเยอรมนี ในช่วงสงครามโลกครั้งที่สอง
# เมลูดีเฟ็สติวอเลิน
เมลูดีเฟ็สติวอเลิน  หรือ เทศกาลเมโลดี  เป็นการแข่งขันดนตรีที่จัดขึ้นเป็นประจำทุกปีโดยสถานีโทรทัศน์แห่งชาติสวีเดน (SVT) และ สถานีวิทยุแห่งชาติสวีเดน (SR) เพื่อคัดเลือกตัวแทนประเทศสวีเดนที่จะไปแข่งขันในการประกวดเพลงยูโรวิชัน และถูกจัดขึ้นเกือบทุกปีตั้งแต่ ค.ศ. 1959 ตั้งแค่ ค.ศ. 2000 การแข่งขันนี้เป็นโปรแกรมโทรทัศน์ที่ได้รับความนิยมสูงสุดในประเทศสวีเดนTelevision in Sweden. Sweden.se (30 September 2005). Retrieved on 20 October 2006. นอกจากการถ่ายทอดสดทางโทรทัศน์ ยังได้รับการถ่ายทอดทางอินเทอร์เน็ตและวิทยุ ใน ค.ศ. 2012 รอบรองชนะเลิศมีจำนวนผู้ชมเฉลี่ย 3.3 ล้านคน และประมาณ 4 ล้านคนในประเทศสวีเดนดูการแข่งขันรอบชิงชนะเลิศ เกือบครึ่งนึงของประชากรประเทศสวีเดน

ผู้เข้าแข่งขันหกคนจากเทศกาลนี้ชนะการประกวดเพลงยูโรวิชัน และสิบแปดคนติดห้าอันดับแรก แต่เริ่มผู้ชนะเมลูดีเฟ็สติวอเลินได้รับการเลือกจากคณะกรรมการ ต่อมาตั้งแต่ ค.ศ. 1999 ผู้ชมสามารถออกคะแนนเสียงทางโทรศัพท์ซึ่งมีน้ำหนักครึ่งหนึ่งของผลตัดสิน การแข่งขันนี้ส่งผลต่ออันดับเพลงในประเทศสวีเดน  

ใน ค.ศ. 2002 ได้มีการเพิ่มรอบรองชนะเลิศทำให้จำนวนผู้เข้าแข่งขันเพิ่มขึ้นจากประมาณ 12 คนเป็น 32 คน การแข่งขันของเด็กลิลลาเมลูดีเฟ็สติวอเลิน (Lilla Melodifestivalen) เริ่มขึ้นในปีเดียวกัน
# ม่วงมณีรัตน์
ม่วงมณีรัตน์ หรือ บานบุรีสีม่วง ( Duyand, ชื่อสามัญ: Purple Bignonia) มีถิ่นกำเนิดในทวีปอเมริกาใต้และปานามา เป็นไม้เลื้อยเนื้อแข็ง ใบประกอบแบบใบย่อยสองใบ แผ่นใบเข้ม เขียวเป็นมัน มีมือพันตามซอกใบ ดอกรูปกรวย กลีบสีม่วง โคนดอกเชื่อมเป็นหลอด สีขาวปนเหลือง ผลเป็นฝัก แก่แตก เมล็ดมีปีก ใช้เป็นไม้ประดับ
 อ้างอิง 

วีรญา บุญเตี้ย และ อัจฉรา ตีระวัฒนานนท์. ไม้เลื้อยประดับ. กรุงเทพฯ: บ้านและสวน. หน้า 144
# แฮทช์แบ็ก
แฮทช์แบ็ก เป็นประเภทของตัวถังรถยนต์ที่มีลักษณะเป็นรถด้านท้ายตัดและหลังคาโปร่ง ประกอบด้วยประตูหลัง ทำให้ตัวของรถมีพื้นที่บรรจุสัมภาระด้านท้ายได้มากขึ้น อีกทั้งอาจจะสามารถพับเบาะแถวสองของรถเพื่อเพิ่มพื้นที่อีกด้วย
Honda Civic (1Y7A1724)|thumb|ตัวอย่างรถแฮทช์แบ็ก
หมวดหมู่:รถเก๋ง
# เอวันส์วิลล์ไอซ์เม็น
เอวันส์วิลล์ไอซ์เม็น  เป็นทีมฮอกกี้น้ำแข็งของลีกขนาดเล็กในศึกอีซีเอชแอลจากเมืองเอวันส์วิลล์ ซึ่งเดิมเป็นสมาชิกของรายการยูไนเต็ดฮอกกี้ลีก ก่อนที่จะควบรวมเข้ากับเซ็นทรัลฮอกกี้ลีกในปี ค.ศ. 2010 ทีมนี้ชนะสี่รายการชิงแชมป์ภายหลังฤดูกาลของยูไนเต็ดฮอกกี้ลีกในปี ค.ศ. 1999, 2002, 2004 และ 2005 ทีมนี้ลงแข่งหนึ่งฤดูกาลที่สวันเดอร์ไอซ์อารีนา ก่อนที่จะย้ายไปยังฟอร์ดเซ็นเตอร์ในฤดูกาล 2011–12

ทีมไอซ์เม็นเคยเป็นที่รู้จักกันในชื่อมัสกีกอนฟิวรีตั้งแต่ปี ค.ศ. 1992 ถึง 2008 และมัสกีกอนลัมเบอร์แจ็กส์ตั้งแต่ ค.ศ. 2008 ถึง 2010 ทีมไอซ์เม็นนี้ได้แทนที่สโมสรเอวันส์วิลล์ไอซ์เม็นเดิม ซึ่งเป็นส่วนหนึ่งของออลอเมริกันฮอกกี้ลีกก่อนที่จะยุบลงใน ค.ศ. 2010

ทีมนี้ได้หยุดนิ่งหลังจากฤดูกาล 2015–16 และถูกแทนที่ ณ ฟอร์ดเซ็นเตอร์โดยทีมเอวันส์วิลล์ธันเดอร์โบลต์ในศึกเซาเธิร์นโปรเฟสชันแนลฮอกกี้ลีก ส่วนทีมไอซ์เม็นได้รับการอนุมัติจากอีซีเอชแอล เพื่อย้ายไปยังโอเวนสโบโร รัฐเคนทักกี และรอการปรับปรุงใหม่ของสนามโอเวนสโบโรสปอร์ตเซ็นเตอร์ อย่างไรก็ตาม เจ้าของทีมไม่สามารถหาแหล่งเงินทุนสำหรับการปรับปรุงใหม่ได้ และการจัดการกับโอเวนสโบโรได้ถูกยกเลิกในเดือนกันยายน ค.ศ. 2016 ต่อมา ในเดือนมกราคม ค.ศ. 2017 ส่วนหนึ่งของแฟรนไชส์ถูกขายให้กับกลุ่มเจ้าของจากแจ็กสันวิลล์ รัฐฟลอริดา และได้รับการอนุมัติจากลีกเมื่อวันที่ 8 กุมภาพันธ์ โดยประกาศว่าทีมนี้จะกลับมาเล่นในฤดูกาล 2017–18 และแปรสภาพเป็นแจ็กสันวิลล์ไอซ์เม็น

อนึ่ง ไมค์ สกรอย ซึ่งเป็นผู้ฝึกสอนมวยไทยชาวแคนาดา เคยทำหน้าที่ร่วมกับสโมสรแห่งนี้Evansville Icemen Player of the Week: #11 Mike Sgroi
# เขตมันกย็องแด
เขตมันกย็องแด  เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ เริ่มต้นจากการเป็นหมู่บ้านในจังหวัดพย็องอันใต้ ก่อนจะกลายเป็นเขตหนึ่งของเปียงยางเมื่อเดือนกันยายน ค.ศ. 1959 พื้นที่ล้อมรอบด้วยเนินเขาหลายแห่ง ที่สูงที่สุดชื่อว่ามันกย็อง (ภาษาเกาหลีแปลว่า "เนินเขาหมื่นทัศน์") เนื่องจากผู้คนสามารถเพลิดเพลินกับทัศนียภาพอันงดงามโดยรอบแบบมุมสูง และหมู่บ้านที่เชิงเขานั้นเรียกว่ามันกย็องแด มันกย็องแดเป็นบ้านเกิดของคิม อิล-ซ็อง อดีตผู้นำเกาหลีเหนือ

เขตมันกย็องแดทอดตัวไปทางทิศตะวันตกเลยแม่น้ำซ็อนฮวา ไปจนถึงอำเภอคังโซ ถนนควังบกเป็นย่านที่อยู่อาศัยซึ่งประกอบด้วยอพาร์ตเมนต์สูงระฟ้าที่มีประชากรเป็นสมาชิกของสื่อและสถาบันทางวัฒนธรรมของเกาหลีเหนือ

 การแบ่งเขตการปกครอง 
เขตมันกย็องแดแบ่งออกเป็น 26 ทง (ย่าน) และ 2 รี (หมู่บ้าน):

 ย่านชังฮุน 1 
 ย่านชังฮุน 2 
 ย่านชังฮุน 3 
 ย่านชิลกล 1 
 ย่านชิลกล 2 
 ย่านชิลกล 3 
 ย่านชุกจ็อน 1 
 ย่านชุกจ็อน 2 
 ย่านคัลลิมกิล 1 
 ย่านคัลลิมกิล 2 
 ย่านค็อนกุก 
 ย่านคึมช็อน 
 ย่านคึมซ็อง 1 
 ย่านคึมซ็อง 2 
 ย่านคึมซ็อง 3 
 ย่านควังบก 
 ย่านมันกย็องแด 
 ย่านพัลกล 1 
 ย่านพัลกล 2 
 ย่านรยงอักซัน 
 ย่านรยงซัน 
 ย่านซัมฮึง 
 ย่านซ็อนกูจา 
 ย่านซ็อนแน 
 ย่านซอซัน 
 ย่านแทพย็อง 
 ย่านทังซัน 1 
 ย่านทังซัน 2 
 หมู่บ้านรยงบง 
 หมู่บ้านว็อลโล
# โรงเรียนเขื่อนพิทยาสรรค์
โรงเรียนเขื่อนพิทยาสรรค์ เป็นโรงเรียนมัธยมศึกษาขนาดกลางรูปแบบสหศึกษา สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนบ้านเขื่อน-บ้านกู่ทอง ตำบลยางท่าแจ้ง อำเภอโกสุมพิสัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย

ประวัติโรงเรียน
โรงเรียนเขื่อนพิทยาสรรค์ ตั้งขึ้นเมื่อวันที่ 4 พฤศจิกายน 2524 เปิดทำการสอนเมื่อวันที่ 17 พฤษภาคม 2525 โดยแรกเริ่มมีนักเรียน ม.1 จำนวน 4 ห้องเรียน มีนักเรียน 160 คน เปิดสอน 2 แผนการเรียน คือ แผนการเรียนภาษาอังกฤษ - คณิตศาสตร์ และแผนการเรียนภาษาอังกฤษ - คณิตศาสตร์ - เกษตรกรรม ปัจจุบัน ชั้นมัธยมศึกษาตอนต้นจัดการศึกษาภาคบังคับ ส่วนชั้นมัธยมศึกษาตอนปลายจัดแผนการเรียน วิทยาศาสตร์-คณิตศาสตร์ และ สายอาชีพ

ทำเนียบผู้บริหาร

อาคาร สถานที่
thumb|right|300px|ป้ายหน้าโรงเรียน
โรงเรียนเขื่อนพิทยาสรรค์ มีเนื้อที่ 64 ไร่ บนที่ดินสาธารณประโยชน์ของ บ้านโนนเมือง ตำบลยางท่าแจ้ง อำเภอโกสุมพิสัย จังหวัดมหาสารคาม 

ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล ข้อมูลสิ่งก่อสร้าง

การจัดการศึกษา
หลักสูตร
โรงเรียนเขื่อนพิทยาสรรค์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
แผนการเรียน
 ระดับมัธยมศึกษาตอนต้น จัดการศึกษาภาคบังคับ แบบปกติ
 ระดับมัธยมศึกษาตอนปลาย
แผนการเรียนวิทยาศาสตร์ - คณิตศาสตร์
สายอาชีพ
# เหตุระเบิดในโมกาดิชู 14 ตุลาคม พ.ศ. 2560
เมื่อวันที่ 14 ตุลาคม พ.ศ. 2560 แรงระเบิดครั้งใหญ่จากระเบิดติดรถบรรทุกในกรุงโมกาดิชู เมืองหลวงของประเทศโซมาเลีย ได้ทำให้มีผู้เสียชีวิตอย่างน้อย 587 คน และบาดเจ็บประมาณ 316 คน

แม้ว่ายังไม่มีกลุ่มใดออกมาอ้างความรับผิดชอบ แต่เจ้าหน้าที่ของโซมาเลียก็เชื่อว่าการโจมตีครั้งนี้เป็นฝีมือของกลุ่มย่อยกลุ่มหนึ่งของกลุ่มติดอาวุธอัชชะบาบ จากคำให้การอย่างภาคภูมิใจของสมาชิกสำคัญคนหนึ่งซึ่งถูกจับกุมในขณะขับพาหนะอีกคันที่ซุกซ่อนระเบิดเข้าไปในกรุงโมกาดิชูในวันเกิดเหตุ

เพื่อเป็นการไว้อาลัยเหตุระเบิด โมฮัมเหม็ด อับดุลลาฮี โมฮัมเหม็ด ประธานาธิบดีโซมาเลีย ประกาศไว้ทุกข์ทั่วประเทศเป็นเวลา 3 วัน

 ภูมิหลัง 
ในช่วงฤดูร้อนปี พ.ศ. 2554 ภูมิภาคแอฟริกาตะวันออกเผชิญกับภัยแล้งและการขาดแคลนอาหาร โดยเฉพาะอย่างยิ่งในโซมาเลียตอนใต้ ทำให้ผู้คนนับหมื่นคนข้ามพรมแดนไปยังเอธิโอเปียและเคนยาเพื่อหลบภัย กลุ่มอัชชะบาบขู่ว่าจะขับไล่กลุ่มช่วยเหลือที่ปฏิบัติงานอยู่ในพื้นที่ก่อนที่กองกำลังภารกิจสหภาพแอฟริกาในโซมาเลีย (African Union Mission in Somalia) จะดำเนินการผลักดันให้นักรบกลุ่มดังกล่าวออกไปจากพื้นที่

ในเดือนกรกฎาคม พ.ศ. 2553 อัชชะบาบอ้างความรับผิดชอบต่อเหตุระเบิดครั้งหนึ่งในกรุงกัมปาลาของยูกันดา เพื่อตอบโต้การสนับสนุนและการปรากฏของยูกันดาในภารกิจสหภาพแอฟริกาในโซมาเลีย

ในปี พ.ศ. 2560 โซมาเลียยังคงประสบภัยแล้งที่เลวร้ายที่สุดในรอบ 40 ปี ด้วยมหันตภัยจากสภาพอากาศประกอบกับสงครามและการปกครองที่ไม่ดี อัชชะบาบสั่งห้ามความช่วยเหลือด้านมนุษยธรรมในพื้นที่ที่กลุ่มควบคุมอยู่ โดยบังคับให้ผู้คนหลายแสนคนเลือกระหว่างความอดอยากกับการลงโทษอย่างรุนแรง

สหรัฐอเมริกามีส่วนเกี่ยวข้องทางการทหารในโซมาเลียจนถึงปี พ.ศ. 2537 และได้ถอนตัวออกไปหลังจากนั้น ก่อนหน้านี้ในปี พ.ศ. 2560 สหรัฐอเมริกาได้กำหนดให้โซมาเลียเป็น "พื้นที่ที่มีความเป็นศัตรูกันอย่างต่อเนื่อง" และอนุมัติให้ส่งทหารของตนไปปฏิบัติการในโซมาเลียอีกครั้ง

 การโจมตี 
ในวันที่ 14 ตุลาคม พ.ศ. 2560 รถบรรทุกคันหนึ่งซึ่งมีวัตถุระเบิดซุกซ่อนอยู่ถูกจุดชนวนระเบิดใกล้โรงแรมซาฟารีในเขตฮูดาน แหล่งข่าวใกล้ชิดกับรัฐบาลระบุว่า รถบรรทุกคันดังกล่าวได้บรรทุกวัตถุระเบิดทั้งที่ประกอบขึ้นเองและในระดับที่ใช้ในการทหาร รถบรรทุกถูกกักไว้ที่ด่านแห่งหนึ่งในระยะเวลาสั้น ๆ แล้วได้รับอนุญาตให้ไปต่อหลังจากที่หน่วยงานในท้องถิ่นได้รับรองให้ จากนั้นได้ถูกเจ้าหน้าที่ความมั่นคงสั่งให้หยุดระหว่างการจราจรติดขัด เมื่อเจ้าหน้าที่จะเริ่มตรวจค้น คนขับรถได้เร่งเครื่องและชนแผงกั้นจราจรทำให้รถบรรทุกระเบิด คาดว่าเป้าหมายที่แท้จริงน่าจะเป็นที่ทำการกระทรวงแห่งหนึ่ง แรงระเบิดทำให้โรงแรมซาฟารีและอาคารข้างเคียงพังถล่มลงมา ส่งผลให้มีผู้ติดอยู่ใต้ซากปรักหักพังหลายคน สถานเอกอัครราชทูตกาตาร์ได้รับความเสียหายอย่างรุนแรง

ระเบิดครั้งที่สองตามมาในวันเดียวกัน โดยทำให้มีผู้เสียชีวิต 2 คนในเขตวาดาญีร ระเบิดติดพาหนะอีกคันหนึ่งถูกสกัดกั้นและหยุดลงได้
# โรงเรียนเหล่ายาววิทยาคาร
โรงเรียนเหล่ายาววิทยาคาร  เป็นโรงเรียนมัธยมศึกษาขนาดกลาง รูปแบบสหศึกษา สังกัดสำนักงานเขตพื้นที่การศึกษามัธยมศึกษามหาสารคาม กระทรวงศึกษาธิการ สหวิทยาเขต 3 บรบือ ตั้งอยู่ที่ ตำบลกำพี้ อำเภอบรบือ จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย

ประวัติโรงเรียน
โรงเรียนเหล่ายาววิทยาคาร ก่อตั้งขึ้นเมื่อวันที่ 24 มิถุนายน พ.ศ. 2533 เริ่มแรกเป็นโรงเรียนสาขาโรงเรียนบรบือวิทยาคาร อำเภอบรบือ จังหวัดมหาสารคาม ได้รับความอนุเคราะห์อาคารจากโรงเรียนบ้านเหล่ายาว ตำบลกำพี้ อำเภอบรบือ อาศัยอาคารศูนย์เยาวชนตำบลกำพี้เป็นที่สอนชั่วคราว มีนักเรียนจำนวน 48 คน 1 ห้องเรียน ในระหว่างวันที่ 14 พฤษภาคม 2533 ถึงวันที่ 30 มีนาคม 2534 มีนายมงคล ไวว่อง เป็นผู้ประสานงาน

ต่อมาปีการศึกษา 2534 ตำบลกำพี้มีมติให้ใช้ที่สาธารณของบ้านเหล่ายาวเป็นที่ก่อสร้าง จำนวน 48 ไร่ อาคารเรียนชั่วคราว จำนวน 1 หลัง 6 ห้องเรียนโดยเปิดสอนระดับมัธยมศึกษาตอนต้น มีครูอาจารย์ 4 คน

เมื่อวันที่ 26 กุมภาพันธ์ พ.ศ. 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเหล่ายาววิทยาคาร ได้งบประมาณก่อสร้างอาคารเรียน บ้านพักครู บ้านพักนักการภารโรง มี 7 ห้องเรียน ครูอาจารย์ 11 คน  นายมงคล ไวว่อง เป็นผู้บริหารโรงเรียน

ปีการศึกษา 2540 เปิดสอนระดับมัธยมศึกษาตอนปลาย มี 9 ห้องเรียน ครูอาจารย์ 13 คน

ทำเนียบผู้บริหาร
 ลำดับ  รายนาม เริ่มวาระ สิ้นสุดวาระตำแหน่ง  1  นายมงคล ไวว่อง  พ.ศ. 2533  พ.ศ. 2540 อาจารย์ใหญ่ 2  นายสม หล่อวัต  พ.ศ. 2540  พ.ศ. 2543 อาจารย์ใหญ่ 3  นายสุกรี เป้าน้อย พ.ศ. 2543  พ.ศ. 2547 ผู้อำนวยการ 4   นายเปลื้อง เจริญอาจ  พ.ศ. 2548  พ.ศ. 2555 ผู้อำนวยการ 5  นายสมาน เรืองฤทธิ์  พ.ศ. 2555  ปัจจุบัน ผู้อำนวยการ

อาคาร สถานที่
ภายในประกอบด้วยอาคารเรียนถาวร 2 หลัง อาคารเรียนกึ่งถาวร 1 หลัง โรงอาหาร หอประชุมและสนามฟุตบอล 

การจัดการศึกษา
หลักสูตร
โรงเรียนเหล่ายาววิทยาคาร เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
# รายชื่อบุคคลในยุคสามก๊ก (ข)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ข รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน

รายชื่อบุคคล
 ชื่อ  ชื่อรอง  ปีที่เกิด(ค.ศ.)  ปีที่เสียชีวิต(ค.ศ.)  บ้านเกิด(ในวงเล็บคือสถานที่ในปัจจุบัน)  บทบาท  สังกัด  เคยสังกัด  หมายเหตุขงมอข่งโจ้วKong Zhou孔伷กงซฺวี่Gongxu公緒เมืองตันลิว(เมืองไคเฟิง มณฑลเหอหนาน)ขุนนางขุนศึกราชวงศ์ฮั่น สามก๊กจี่ เล่มที่ 1 และ 38ขงหยง /ขงเล่ง /ขงยงข่งหรงKong Rong孔融เหวินจฺวี่Wenju文舉153208เมืองโลก๊ก (เมืองชฺวีฟู มณฑลซานตง)ขุนนาง, บัณฑิต, ขุนศึกราชวงศ์ฮั่น โฮ่วฮั่นซู เล่มที่ 70ขับเจ้งซี่เจิ้งXi Zheng郤正ลิ่งเซียนLingxian令先278อำเภอเยี่ยนชือ เมืองโห้หลำ(เมืองเยี่ยนชือ, มณฑลเหอหนาน)ขุนนางราชวงศ์จิ้นจ๊กก๊ก ขู่ฉิวKu Qiu苦蝤ผู้นำกบฏกบฏโพกผ้าเหลืองเขาเฉียวสฺวี่เช่าXu Shao許劭จื่อเจียงZijiang子將150195อำเภอผิงยฺหวี เมืองยีหลำ่(อำเภอผิงยฺหวี มณฑลเหอหนาน)นักดูโหงวเฮ้งเขาฮิว /เคาสิวสฺวี่โยวXu You許攸จื่อเยฺหวียนZiyuan子遠204เมืองลำหยง(เมืองหนานหยาง มณฑลเหอหนาน)ที่ปรึกษาโจโฉอ้วนเสี้ยว

รายชื่อตัวละครสมมติ

 ชื่อ  ชื่อรอง  ปีที่เกิด(ค.ศ.)  ปีที่เสียชีวิต(ค.ศ.)  บ้านเกิด(ในวงเล็บคือสถานที่ในปัจจุบัน)  บทบาท  สังกัด  เคยสังกัด  หมายเหตุขงจีก่ง จื้อGong Zhi鞏志ที่ปรึกษา,ขุนนางเล่าปี่กิมสวนสามก๊ก ตอนที่ 53ขงสิ้วข่ง ซิ่วKong Xiu孔秀200ขุนพลโจโฉสามก๊ก ตอนที่ 27เขาอั๋นถู่อานTu An土安225ขุนพลเผ่าลำมันสามก๊ก ตอนที่ 28
# เนบทู
เนบทู เป็นพระราชินีแห่งอียิปต์โบราณ ซึ่งเป็นพระมเหสีของฟาโรห์ทุตโมสที่สามAidan Dodson & Dyan Hilton: The Complete Royal Families of Ancient Egypt. Thames & Hudson, 2004, , p.140

พระองค์ถูกสลักอยู่บนเสาในหลุมฝังศพของฟาโรห์ทุตโมสที่สาม ใน KV34 โดยพระองค์เป็นหนึ่งในสามของพระมเหสีของฟาโรห์ทุตโมสที่สาม ซึ่งมีพระมเหสีสองพระองค์คือพระนางแฮตเชปซุต-เมริทเร และพระนางซาทิอาห์ พระนางเนบทู และพระนางเนเฟอร์ทาริDodson & Hilton, op.sit., p.133Dodson & Hilton, op.sit., p.140